РЕПУБЛИКА СРБИЈА

НАРОДНА СКУПШТИНА

Одбор за просторно планирање,

саобраћај, инфраструктуру и

телекомуникације

13 Број: 06-2/133-14

12. јун 2014. године

Б е о г р а д

З А П И С Н И К

ЧЕТВРТЕ СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ,

ОДРЖАНЕ 12. ЈУНА 2014. ГОДИНЕ

Седница је почела у 11.00 часова.

 Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Зоран Бојанић, Бранка Бошњак, Јовица Јевтић, Драган Јовановић, Зоран Милекић, Мујо Муковић, др Владимир Орлић, Катарина Ракић, Вучета Тошковић и Горан Ћирић.

Седници Одбора је присуствовао заменик члана Одбора Владимир Петковић (заменик Милана Ковачевића).

 Седници нису присуствовали чланови Одбора: Јован Марковић, Саша Мирковић, Александар Сенић, и Сузана Спасојевић, нити њихови заменици.

 Поред чланова Одбора седници je присуствоваo народни посланик Срђан Драгојевић н Ненад Милосављевић.

Седници су присуствовали из Министарства трговине, туризма и телекомуникација: проф. др Ирини Рељин, посебни саветник министра за телекомуникације, Небојша Васиљевић, помоћник министра, Сектор за електронске комуникације, информационо друштво и поштански саобраћај, и Марија Вучинић, начелник Одељења за поштански саобраћај и надзор.

Одбор је једногласно усвојио следећи:

**Д н е в н и р е д**

1. Разматрање Предлога закона о изменама и допунама Закона о електронским комуникацијама у појединостима, који је поднела Влада;
2. Разматрање Предлога закона о изменама и допунама Закона о поштанским услугама у појединостима, који је поднела Влада;
3. Разматрање представки на основу предлога Радне групе Одбора за разматрање представки;
4. Р а з н о.

Прва тачка дневног реда - **Разматрање Предлога закона о изменама и допунама Закона о електронским комуникацијама у појединостима, који је поднела Влада**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о електронским комуникацијама.

I

 Одбор је одлучио да предложи Народној скупштини да **прихвати** следеће амандмане:

- **на члан 6.** који је поднела народни посланик Катарина Ракић;

- **на члан 9.** који је поднела народни посланик Катарина Ракић;

- **амандман** **којим се после члана 13. додаје нови члан 13а,** који је поднео народни посланик Марјан Ристичевић.

II

 Одбор је одлучиода предложи Народној скупштини да **одбије** следеће амандмане:

- **на члан 4.** који су заједно поднели народни посланици Марко Ђуришић и проф. др Јанко Веселиновић;

- **на члан 4.** који је поднео народни посланик мр Дејан Раденковић;

- **на члан 20.** који су заједно поднели народни посланици Марко Ђуришић и проф. др Јанко Веселиновић;

- **на члан 22.** који је поднела народни посланик Ивана Динић;

- **на члан 25.** који су заједно поднели народни посланици Марко Ђуришић и проф. др Јанко Веселиновић;

- **на члан 29.** који је поднео народни посланик мр Дејан Раденковић;

- **на члан 30.** који је поднела народни посланик Катарина Ракић.

 За известиоца Одбора на седници Народне скупштине одређена је Катарина Ракић, заменик председника Одбора.

Друга тачка дневног реда – **Разматрање Предлога закона о изменама и допунама Закона о поштанским услугама у појединостима, који је поднела Влада**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о поштанским услугама.

 Одбор је одлучиода предложи Народној скупштини да **одбије** следеће амандмане:

- **на члан 9.** који је поднео народни посланик мр Дејан Раденковић;

- **на члан 11.** који је поднела народни посланик Катарина Ракић.

За известиоца Одбора на седници Народне скупштине одређенa је Катарина Ракић, заменик председника Одбора.

Трећа тачка дневног реда – **Разматрање представки на основу предлога Радне групе Одбора за разматрање представки**

Председник Одбора обавестио је присутне да се Радна група Одбора образована за разматрање представки састала и размотрила две пристигле представке, а затим дао реч известиоцу Радне групе Катарини Ракић.

Народни посланик Катарина Ракић, је известила Одбор о предлозима Радне групе за поступање поводом сваког поднеска:

 - Представка Рајевић Љиљане (број 07-655/14 од 31.03.2014.године), у вези са застојем у процедури укњижења дела стана биће прослеђена Министарству грађевинарства, саобраћаја и инфраструктуре, а информативно и Републичком геодетском заводу.

- Молба Предузећа за аудио и видео комуникације ,,АV com“ д.о.о (број 07-1877/14 од 05.06.2014.године) да Одбор својим ангажовањем помогне у решавању проблема које имају са Телекомом и Рател ом, с обзиром да трпе штетне последице у пословању, биће прослеђена Министарству трговине, туризма и телекомуникација.

Одбор је једногласно, одлучио да прихвати предлоге Радне групе за поступање поводом сваког поднеска.

Четврта тачка дневног реда – **Р а з н о**

 Поводом ове тачке дневног реда није било предлога ни дискусије.

На седници Одбора вођен је тонски запис.

Седница је закључена у 11.45 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић